Wong Bugis

Wong Bugis inggih punika kelompok etnis Austronesia pinih ageng saking tigang kelompok étnolinguistik utama ring Sulawési Selatan, inggian punika Wong Makassar miwah Toraja. Ring warsa 1605, Wong Bugis nguwah kapercayannyane saking animisme ka Islam. Wiadin akéh krama Bugis sané nganut agama Islam, pahan alit saking dané nganut agama Kristen taler kapercayan pra-Islam sané ketah kasengguh Tolotang. Wong puniki akéhnyané sawatara nem yuta diri tur rumasuk 2,5% saking makasami krama Indonésia. Manut lelintihan sané wénten, Wong Bugis ketah dados bendega miwah ngrantau. 

Manut saking makudang-kudang abad sané sampun lintang, dané sampun nyelajahin miwah meneng ring makudang wewengkon ring Nusantara, sakadi Semenanjung Malaya, Sumatra, Kalimantan, Kepulauan Nusa Tenggara, miwah wewengkon lianan sané dados migrasi tetujon ageng saking panguntat abad ka-17. Présiden katiga Indonésia, B. J. Habibie, taler mantan wakil présiden Indonésia, Jusuf Kalla madué katurunan Bugis. Ring Malayasia, Yang di-Pertuan Agong ring galah puniki, Sultan Ibrahim, miwah perdana menteri pinih kutus, Muhyiddin Yassin, tur madué rah katurunan Bugis.

 Basa 
Akéh anak Bugis sané nganggen basa sané khas, inggih punika basa Bugis (Basa Ugi), lianan saking nganggén basa Indonésia. Basa Bugis rumasuk ring kelompok Sulawesi Selatan, sané rumasuk taler Basa Makassar, Toraja, Mandar, miwah Massenrempulu. Wastan "Bugis" pinaka eksonim sané mawit saking wentuk sué saking wastan punika, lianan "(To) Ugi" punika endonim sane kaanggén krama Bugis punika.

 Tana Ogi - Tanah Bugis 
Tanah leluhur Wong Bugis magenah ring wewidangan Danau Tempe lan Danau Sidenreng ring Depresi Walannae, inggian punika ring semenajung kelod kauh Sulawesi. Wewidangan punika dados genah maurip para leluhur Wong Bugis inggian punika sawatara tengahing ngantos panguntatin milenium kedua SM. 

 Pustaka